
(Apstiprināšana)
Eiropas Parlaments,
–	ņemot vērā Eiropas Centrālās bankas 2025. gada 17. decembra priekšlikumu iecelt Eiropas Centrālās bankas Uzraudzības valdes priekšsēdētāja vietnieku (C10-0366/2025),
–	ņemot vērā 26. panta 3. punktu Padomes 2013. gada 15. oktobra Regulā (ES) Nr. 1024/2013, ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību[footnoteRef:1], [1:  	OV L 287, 29.10.2013., 63. lpp., ELI: http://data.europa.eu/eli/reg/2013/1024/oj.] 

–	ņemot vērā Iestāžu nolīgumu starp Eiropas Parlamentu un Eiropas Centrālo banku par praktisko kārtību, kā īsteno demokrātisko pārskatatbildību un pārrauga uzdevumus, kas Eiropas Centrālajai bankai uzticēti saistībā ar vienoto uzraudzības mehānismu[footnoteRef:2], [2:  	OV L 320, 30.11.2013., 1. lpp., ELI: http://data.europa.eu/eli/agree_interinstit/2013/1130/oj.] 

–	ņemot vērā 2019. gada 14. marta rezolūciju par dzimumu līdzsvaru, izvirzot kandidātus amatiem ES ekonomikas un monetāro lietu jomā[footnoteRef:3], [3:  	OV C 23, 21.1.2021., 105. lpp.] 

–	ņemot vērā 2020. gada 16. janvāra rezolūciju par ekonomiskās un monetārās savienības institūcijām un struktūrām: iespējamā interešu konflikta novēršana pēc nodarbinātības publiskajā sektorā[footnoteRef:4], [4:  	OV C 270, 7.7.2021., 113. lpp.] 

–	ņemot vērā Reglamenta 135. pantu,
–	ņemot vērā Ekonomikas un monetārās komitejas ziņojumu (A10-0008/2026),
A.	tā kā Padomes Regulas (ES) Nr. 1024/2013 26. panta 3. punktā ir noteikts, ka Eiropas Centrālā banka (ECB) iesniedz Eiropas Parlamentam apstiprināšanai priekšlikumu par Uzraudzības valdes priekšsēdētāja vietnieka iecelšanu;
B.	tā kā Uzraudzības valdes priekšsēdētāja vietnieks ir jāizraugās no ECB Valdes locekļiem;
C.	tā kā Padomes Regulas (ES) Nr. 1024/2013 26. panta 2. punktā ir noteikts, ka, saskaņā ar minēto regulu ieceļot Uzraudzības valdes locekļus, ir jāievēro dzimumu līdzsvara, pieredzes un kvalifikācijas principi;
D.	tā kā Parlaments ir apņēmies nodrošināt dzimumu līdzsvaru vadošos amatos banku darbības un finanšu pakalpojumu jomā; tā kā visām Savienības un valstu iestādēm un struktūrām būtu jāveic konkrēti pasākumi, lai nodrošinātu dzimumu līdzsvaru;
E.	tā kā 2020. gada 10. decembrī[footnoteRef:5] Eiropadome saskaņā ar Līguma par Eiropas Savienības darbību 283. panta 2. punktu iecēla Frank Elderson par ECB Valdes locekli uz astoņu gadu pilnvaru laiku, sākot no 2020. gada 15. decembra; [5:  	Eiropadomes Lēmums (ES) 2020/2049 (2020. gada 10. decembris) par Eiropas Centrālās bankas Valdes locekļa iecelšanu (OV L 420, 14.12.2020., 22. lpp., ELI: http://data.europa.eu/eli/dec/2020/2049/oj).] 

F.	tā kā 2021. gada 22. februārī[footnoteRef:6] Padome iecēla Frank Elderson par ECB Uzraudzības valdes priekšsēdētāja vietnieku uz pieciem gadiem no 2021. gada 24. februāra; [6:  	Padomes Īstenošanas lēmums (ES) 2021/325 (2021. gada 22. februāris) par Eiropas Centrālās bankas Uzraudzības valdes priekšsēdētāja vietnieka iecelšanu (OV L 64, 24.2.2021., 6. lpp., ELI: http://data.europa.eu/eli/dec_impl/2021/325/oj).] 

G.	tā kā ECB ar 2025. gada 17. decembra vēstuli iesniedza Parlamentam priekšlikumu pagarināt ECB Uzraudzības valdes priekšsēdētāja vietnieka Frank Elderson pilnvaru laiku uz otru termiņu, kura ilgums sakrīt ar viņa ECB Valdes locekļa pilnvaru termiņa beigām;
H.	tā kā Parlamenta Ekonomikas un monetārā komiteja attiecīgi pārbaudīja ierosinātā kandidāta atbilstību amatam, jo īpaši ņemot vērā Padomes Regulas (ES) Nr. 1024/2013 26. panta 2. un 3. punktā noteiktās prasības;
I.	tā kā minētā komiteja 2026. gada 28. janvārī rīkoja ierosinātā kandidāta uzklausīšanu, kurā viņš vispirms uzrunāja komiteju un tad atbildēja uz komitejas locekļu uzdotajiem jautājumiem,
1.	apstiprina Frank Elderson iecelšanu Eiropas Centrālās bankas Uzraudzības valdes priekšsēdētāja vietnieka amatā;
2.	uzdod priekšsēdētājai nosūtīt šo lēmumu Padomei, Komisijai, Eiropas Centrālajai bankai un dalībvalstu valdībām.

